KAPERNAUM
RAAMATTU HERÄÄ ELOON
Shalom! Tervetuloa seuraamaan Raamattu herää eloon -ohjelmaa.
Tutkimme Raamatun kertomuksia ja tapahtumapaikkoja Israelissa.
ISRAELIN MATKAILUMINISTERIÖ ESITTÄÄ
Olen Omer Eshel, Israelin matkailu- ministeriön Pyhän maan asiantuntija.
Vastuualueitani ovat Pohjois- ja Etelä Amerikka.
Ensin puhumme Kfar Nachumin eli Kapernaumin kylästä -
ja sen arkeologista löydöistä, jotka todella herättävät Raamatun eloon.
Kapernaum sijaitsee Galileanjärven koilliskulmassa.
Jeesuksen aikoihin se oli alueen suurimpia kalastajakyliä.
Sen asuttivat hasmonealaiset eli makkabilaiset noin vuonna 150 eKr.
Se tuhoutui maanjäristyksessä 700-luvun lopussa.
Jeesus ja Pietari asuivat siellä Jeesuksen julkisen työn aikoina.
Kapernaum mainitaan Mark. 1:21―22:ssa paikkana, -
jonne Jeesus saapui sapatinaattona.
"Ja he saapuivat Kapernaumiin; -
ja hän meni kohta sapattina synagoogaan ja opetti.
Ja he olivat hämmästyksissään hänen opetuksestansa, sillä hän -
opetti heitä niinkuin se, jolla valta on, eikä niinkuin kirjanoppineet."
Nykyään Kapernaumissa on kahden merkittävät rakennuksen rauniot.
Toinen on synagoga. Se on luultavasti sama synagoga, josta Markus puhuu.
Synagoga, jossa Jeesus opetti.
Rakennus on 400-luvulta jKr., mutta se rakennettiin varhaisemman, -
ensimmäisellä vuosisadalla rakennetun synagogan päälle.
Se on siis peräisin Jeesuksen ajoilta.
Toinen huomattava rakennus on kirkko, joka ikään kuin leijuu ilmassa.
Sen alapuolella on talon jäänteet. Talon uskotaan kuuluneen Pietarille.
Siellä Jeesus paransi halvatun.
Mark. 2:2―5: ..." kokoontui paljon väkeä, niin etteivät he enää -
mahtuneet oven edustallekaan. Ja hän puhui heille sanaa. Ja he tulivat -
tuoden hänen tykönsä halvattua, jota kantamassa oli neljä miestä.
Ja kun he väentungokselta eivät päässeet häntä tuomaan -
hänen tykönsä, purkivat he katon siltä kohdalta, missä hän oli, -
ja kaivettuaan aukon laskivat alas vuoteen, jossa halvattu makasi.
Kun Jeesus näki heidän uskonsa, sanoi hän halvatulle: 'Poikani, -
sinun syntisi annetaan anteeksi'."
Kun olet Pietarin talon yläpuolella sijaitsevassa kirkossa, -
olet samassa paikassa, josta halvattu laskettiin katon läpi Jeesuksen eteen.
Kapernaum on ajattelun ja ymmärryksen paikka.
Siellä voi todella nähdä, että uskon juuret ovat syvät -
mutta silti niin käsin kosketeltavat. Vain Israelissa Raamattu herää eloon.
LISÄTIETOA ISRAEL-MATKOISTA: WWW.GOISRAEL.COM.
TAABORIN VUORI
Shalom! Tervetuloa seuraamaan Raamattu herää eloon -ohjelmaa.
Tutkimme Raamatun kertomuksia ja tapahtumapaikkoja Israelissa.
ISRAELIN MATKAILUMINISTERIÖ ESITTÄÄ
Olen Omer Eshel, Israelin matkailu- ministeriön Pyhän maan asiantuntija.
Vastuualueitani ovat Pohjois- ja Etelä Amerikka.
Taaborin vuori on Israelin historian tärkeimpiä vuoria.
Taaborin vuori on Ala-Galilean korkein huippu -
Jisreelin laakson pohjoispuolella.
Sen korkeus on 460 metriä.
Koska se on laaksojen ympäröimä yksinäinen vuori, se näkyy kauas.
Se on toiminut monien historiallisten tapahtumien näyttämönä.
Psalmissa 89:11―12 sanotaan: -
"Sinun ovat taivaat, sinun on myös maa; -
maanpiirin täysinensä sinä olet perustanut.
Sinä loit pohjoisen ja etelän; -
sinun nimestäsi riemuitsevat Taabor ja Hermon."
Tässä Raamattu mainitsee Taaborin, Ala-Galilean korkeimman vuoren, -
ja Hermonin, Israelin korkeimman vuoren, -
Herran väkevyyttä osoittavan luomistyön symboleina.
MARK. 9:2―4: -
"Ja kuuden päivän kuluttua Jeesus otti mukaansa Pietarin ja Jaakobin -
ja Johanneksen ja vei heidät erilleen muista korkealle vuorelle, -
yksinäisyyteen. Ja hänen muotonsa muuttui heidän edessään; -
ja hänen vaatteensa tulivat hohtaviksi, niin ylen valkoisiksi, -
ettei kukaan vaatteenvalkaisija maan päällä taida semmoiseksi valkaista. Ja
heille ilmestyivät Elias ynnä Mooses, ja nämä puhuivat Jeesuksen kanssa."
Vuori tässä kertomuksessa on Taabor. Se ei ole Israelin korkein vuori, -
mutta ympäröivän pinnanmuodos- tuksen takia se on selvästi erottuva.
Siksi Jeesus valitsi sen. Mark jatkaa (9:7―8): -
"Ja tuli pilvi, joka peitti heidät varjoonsa, ja pilvestä kuului ääni: -
'Tämä on minun rakas Poikani; kuulkaa häntä'.
Ja yhtäkkiä, kun he katsahtivat ympärilleen, eivät he enää nähneet -
ketään muuta kuin Jeesuksen, joka yksinänsä oli heidän kanssaan."
Tämä kertomus on koko Raamatun tärkeimpiä.
Siinä Jumala itse puhuu opetuslapsille -
ja julistaa, että Jeesus on Hänen Poikansa, Hänen rakas Poikansa.
Se on ensimmäisiä kohtia, joissa opetuslapset ymmärsivät, -
että Jeesus on Jumalan Poika.
Taaborin vuori on jyrkkä, yksinäinen ja korkea.
Huipulta näkyy koko Jisreelin tasanko, -
Nasaret, Harmageddon, Hermon ja Galileanjärvi.
Täällä Jeesuksen olemus kirkastui maallisesta taivaalliseen.
Vierailija seisoo Johanneksen, Pietarin ja Jaakobin jalanjäljissä.
Voi kuvitella Jeesuksen kirkastuvan valkoiseksi kuin lumi.
Ymmärtää, miksi Jeesus valitsi alueen kaikista vuorista juuri tämän vuoren, -
sillä se on täydellinen paikka kirkastumisen osoittamiselle.
Se on niin silmiinpistävä ja ainutlaa- tuinen, ettei sitä voi olla huomaamatta.
Sen tapahtumia ei voi unohtaa. Vain Israelissa Raamattu herää eloon.
LISÄTIETOA ISRAEL-MATKOISTA: WWW.GOISRAEL.COM.
GILBOA JA BEIT SHE'AN (RAAMATUN BEET-SEAN)
Shalom! Tervetuloa seuraamaan Raamattu herää eloon -ohjelmaa.
Tutkimme Raamatun kertomuksia ja tapahtumapaikkoja Israelissa.
ISRAELIN MATKAILUMINISTERIÖ ESITTÄÄ
Olen Omer Eshel, Israelin matkailu- ministeriön Pyhän maan asiantuntija.
Vastuullani ovat Pohjois- ja Etelä- Amerikka. Seuraavaksi puhumme -
eeppisestä taistelusta Israelin ja lännen historiassa.
Se on minulle tärkeä, koska se käytiin alueella, jolla kasvoin.
Taistelu on kuvattu 1. Sam. 28:ssa. Se on Gilboan taistelu.
Gilboan vuorten ketju sijaitsee strategisesti merkittävällä paikalla -
Pohjois-Israelissa Jisreelin laakson eteläkärjessä.
Se on Pohjois-Israelin ainoa kohta, -
jossa voi kulkea idästä länteen esteettä.
Luetaan 1. Sam. 28:1 ja 4: -
"Siihen aikaan filistealaiset kokosivat joukkonsa sotaretkelle -
Israelia vastaan.
Ja filistealaiset kokoontuivat, ja he tulivat ja leiriytyivät Suunemiin.
Niin Saulkin kokosi koko Israelin, ja he leiriytyivät Gilboaan."
Suunem on muuten Raamatussa mainittu kaupunki, -
joka sijaitsee lähellä lapsuuden- maisemiani. Se näkyi ikkunastani.
1. Sam. 28:7: "Niin Saul sanoi palvelijoillensa: 'Etsikää minulle -
joku vaimo, jolla on vallassaan vainajahenki, niin minä menen -
hänen luoksensa ja kysyn häneltä'. Hänen palvelijansa vastasivat hänelle:
'Katso, Een-Doorissa on vaimo, jolla on vallassaan vainajahenki'."
Een-Door sijaitsee vastapäätä Gilboan vuoria.
Voimme kuvitella, miten kuningas Saul hiipi yön turvin -
laakson poikki israelilaisten leiriltä Gilboan vuorilta -
filistealaisten nenän edestä kysymään neuvoa Een-Doorin noidalta.
1. Sam. 28:8: "Silloin Saul teki itsensä tuntemattomaksi, -
pukeutui toisiin vaatteisiin ja lähti matkalle, mukanansa kaksi miestä.
He tulivat yöllä vaimon luo".
Saul pelkäsi niin filistealaisten suurta armeijaa, -
että hän teki jotakin kammottavaa. Hän meni Een-Doorin noidan luo.
Tämä harjoitti samanlaista noituutta, -
jota Saul oli yrittänyt kitkeä kuninkuutensa ensimmäisinä vuosina.
Syy Saulin pelkoon oli se, että profeetta Samuel oli kuollut -
juuri ennen taistelua.
Saulilla ei ollut neuvoa, jota hän olisi tarvinnut tänä ratkaisevana aikana.
Tutkitaan, miten taistelu kenties eteni ja missä leirit sijaitsivat.
Israel piti leiriä vuoriston länsilaidalla.
Filistealaiset siirtyivät laakson poikki yöllä Beet-Seanin kautta -
vuoren itälaidalle.
Taistelu käytiin alueella, joka nykyään tunnetaan Barkanvuorena.
Se on Gilboan vuoriston korkein huippu ja itse asiassa ylätasanko.
Se on täydellinen taistelupaikka.
1. Sam. 31:1―4, 8―10: "Mutta filistea- laiset taistelivat Israelia vastaan.
Ja Israelin miehet pakenivat filistealaisia, ja heitä kaatui -
surmattuina Gilboan vuorella. Ja filistealaiset pääsivät Saulin -
ja hänen poikiensa kintereille, ja filistealaiset surmasivat Joonatanin, -
Abinadabin ja Malkisuan, Saulin pojat.
Ja kun taistelu kiihtyi ankaraksi Saulia vastaan ja jousimiehet keksivät hänet,
joutui hän suureen hätään jousimiesten ahdistaessa.
Ja Saul sanoi aseenkantajallensa: -
'Paljasta miekkasi ja lävistä sillä minut, -
etteivät nuo ympärileikkaamattomat tulisi lävistämään minua -
ja pitämään minua pilkkanaan'. Mutta hänen aseenkantajansa ei tahtonut, -
sillä hän pelkäsi kovin. Niin Saul itse otti miekan ja heittäytyi siihen.
Seuraavana päivänä filistealaiset tulivat ryöstämään surmattuja -
ja löysivät Saulin ja hänen kolme poi- kaansa kaatuneina Gilboan vuorella.
Niin he löivät häneltä pään poikki, ryöstivät häneltä aseet ja lähettivät ne
ympäri filistealaisten maata, julistaaksensa voitonsanomaa -
epäjumaliensa temppeleissä ja kansan seassa.
Ja he asettivat hänen aseensa Astarten temppeliin, -
mutta hänen ruumiinsa he kiinnittivät Beet-Seanin muurille."
Saul oli Israelin ensimmäinen kuningas.
Ennen sitä maassa oli vain ryhmä heimoja, joita johtivat tuomarit.
Saul perusti ensimmäisen kuningas- kunnan muinaiseen Israeliin.
Nyt hän näki, miten filistealaiset repivät rikki hauraan kuningaskunnan.
Hän teki mieluummin itsemurhan -
kuin jäisi Israelin vihollisten, filistealaisten, kidutettavaksi.
Beit She'an on nykyään kansallis- puisto Gilboan vuoren itälaidalla, -
aivan kuten Raamatussa sanotaan. Se koostuu kahdesta osasta.
Bysanttilainen ja roomalainen kaupun- ki muodostavat puistosta valtaosan.
Raamatun ajoilta peräisin olevassa osassa on Beet-Seanin muurit.
Samalle muurille filistealaiset kiinnittivät -
Saulin ja tämän poikien ruumiit Gilboan vuoren taistelun jälkeen.
Nykyään Beit She'anissa voi nousta vuorelle -
katselemaan suurenmoista näkymää bysantin ja Rooman ajan kaupungista.
Pimeään aikaan voi seurata hienoa valo- ja musiikkiesitystä.
Voi kuvitella itsensä Gileadin Jaabeksen asukkaaksi.
He hakivat Saulin ja poikien ruumiit yön turvin, -
jotta nämä voitaisiin haudata kunniallisesti.
Raamatun avulla voi tehdä aikamatkan -
Saulin ja Daavidin leireihin -
ja muinaiseen Israeliin kuninkaiden ja profeettojen kaudelle.
Vain Israelissa Raamattu herää eloon.
LISÄTIETOA ISRAEL-MATKOISTA: WWW.GOISRAEL.COM
MEGIDDO
Shalom! Tervetuloa seuraamaan Raamattu herää eloon -ohjelmaa.
Tutkimme Raamatun kertomuksia ja tapahtumapaikkoja Israelissa.
ISRAELIN MATKAILUMINISTERIÖ ESITTÄÄ
Olen Omer Eshel, Israelin matkailu- ministeriön Pyhän maan asiantuntija.
Vastuualueitani ovat Pohjois- ja Etelä Amerikka.
Seuraavaksi käymme Megiddossa, Raamatun Harmageddonissa.
Megiddossa tehdään legendaa.
Siellä käydään viimeinen, Harmageddonin taistelu, -
josta kerrotaan Ilmestyskirjassa.
Siellä käytiin useita Raamatun taisteluja. Kerromme yhdestä tietystä.
Se liittyy suoraan viimeiseen Harmageddonin taisteluun.
Se on Baarakin ja israelilaisten tais- telu Siiseraa ja kanaanilaisia vastaan.
Megiddo sijaitsee Pohjois-Israelissa -
paikassa, joka on koko Lähi-idän strategisimpia.
Se valvoo Israelin itä- ja länsiosia yhdistävää Via Marista, Meren tietä.
Se on harvoja kohtia, jonka kautta voi kulkea maan itäosista länsiosiin niin, -
ettei tarvitse ylittää vuoria.
Kaikkien matkojen, olipa tarkoituksena sotaretki, kauppa tai pyhiinvaellus, -
täytyy kulkea Megiddon kautta. Siksi se on niin tärkeä.
Aloitetaan Tuom. 4:1―3:sta: "Mutta Eehudin kuoltua -
israelilaiset tekivät jälleen sitä, mikä oli pahaa Herran silmissä.
Silloin Herra myi heidät Jaabinin, Kanaanin kuninkaan, käsiin, -
joka hallitsi Haasorissa. Hänen sotapäällikkönsä oli Siisera, -
joka asui Haroset-Goojimissa. Ja israelilaiset huusivat Herraa, -
sillä Siiseralla oli yhdeksätsadat raudoitetut sotavaunut, -
ja hän sorti ankarasti israelilaisia kaksikymmentä vuotta."
Tuom. 4:4, 6―7 ja 10―12: "Mutta Debora, naisprofeetta, -
Lappidotin vaimo, oli siihen aikaan tuomarina Israelissa. Hän lähetti -
kutsumaan Baarakin, Abinoamin pojan, Naftalin Kedeksestä, -
ja hän sanoi hänelle: 'Näin käskee Herra, Israelin Jumala: -
Lähde ja mene Taaborin vuorelle -
ja ota mukaasi kymmenentuhatta miestä naftalilaisia ja sebulonilaisia.
Ja minä tuon sinun luoksesi Kiisonin purolle -
Siiseran, Jaabinin sotapäällikön, -
sotavaunuineen ja laumoineen ja annan hänet sinun käsiisi.'
Silloin Baarak kutsui Sebulonin ja Naftalin koolle Kedekseen; -
kymmenentuhatta miestä seurasi häntä, -
ja Debora lähti hänen kanssaan. Mutta keeniläinen Heber -
oli eronnut keeniläisistä, Hoobabin, Mooseksen apen, jälkeläisistä; -
ja hän oli telttaansa pystytellen tullut aina Saanaimin tammelle asti, -
joka on Kedeksen luona. Kun Siiseralle ilmoitettiin, -
että Baarak, Abinoamin poika, oli noussut Taaborin vuorelle,
niin Siisera kutsui koolle kaikki sotavaununsa, -
yhdeksätsadat raudoitetut sotavaunut, ja kaiken väen, mikä hänellä oli, -
Haroset-Goojimista Kiisonin purolle."
Megiddo kohoaa taistelupaikan ylle.
Baarak piti tukikohtaa Taaborin vuorella.
Siisera tuli Sebulonin laaksosta 900 raudoitetun vaunun kanssa.
Hävittyään taistelun hän pakeni keeniläisen Jaaelin luo -
Megiddon juurelle, jossa hän kohtasi karmaisevan loppunsa.
Itse taistelu on Harmageddonin kertomuksen esinäytös.
Taistelu käytiin Jisreelin laaksossa, sattumoisin lapsuudenmaisemissani.
Siellä ei ole fyysisiä esteitä. Se on täydellinen paikka vaunutaistelulle.
Ilmestyskirjassa Megiddo tunnetaan Harmageddonina.
Se tulee kahdesta heprean sanasta, "har" ja "Megiddo", "Megiddon vuori".
Sanotaan, että Kristuksen ja antikris- tuksen taistelu käydään Megiddossa.
Aluetta pidetään Ilmestyskirjan viimeisen taistelun paikkana, -
koska kuten olemme nähneet, se on harvoja paikkoja, -
joissa isot armeijat voivat ottaa yhteen -
luonnonmuodostelmien tai vuorten estämättä.
Harmageddonin taistelun monet kuvaukset -
on lainattu Baarakin ja Deboran taistelusta Siiseraa vastaan, -
sillä se oli niin eeppinen ja suuri taistelu.
Se piirtyi muinaisten israelilaisten mieliin sukupolvien ajaksi.
Megiddon laella voi Raamattu kädessä katsella ympärilleen -
ja kuvitella taistelu omin silmin. Kuvittele, miten Siisera juoksee -
alhaalla Jaaelin telttaan, jossa hän kohtaa loppunsa.
Näe, miten Israel juhlii voittoa suurimmasta vihollisestaan.
Sitten voi ymmärtää, miksi Ilmestys- kirja kuvaa juuri tätä paikkaa, -
Megiddon linnoitettua kaupunkia, -
hyvän ja pahan voimien viimeisen mittelön paikkana.
Juuri täällä Megiddossa, juuri täällä Israelissa Raamattu herää eloon.
LISÄTIETOA ISRAEL-MATKOISTA: WWW.GOISRAEL.COM
KESAREA
Shalom! Tervetuloa seuraamaan Raamattu herää eloon -ohjelmaa.
Tutkimme Raamatun kertomuksia ja tapahtumapaikkoja Israelissa.
ISRAELIN MATKAILUMINISTERIÖ ESITTÄÄ
Olen Omer Eshel, Israelin matkailu- ministeriön Pyhän maan asiantuntija.
Vastuualueitani ovat Pohjois- ja Etelä Amerikka.
Seuraavaksi tutustumme muinaiseen Kesarean satamakaupunkiin.
Kesarea sai nimensä roomalaisen keisari Augustuksen mukaan.
Herodes rakensi kaupungin ensimmäisellä vuosisadalla eKr. -
Augustuksen kunniaksi.
Se oli valtava roomalaiskaupunki. Sen satama oli Lähi-idän suurin.
Kaupunki oli niin tärkeä ja suuri, -
että se tunnettiin Juudean toisena pääkaupunkina Jerusalemin jälkeen.
Kesarea oli pitkälti muiden kuin juuta- laisten asuttama pakanakaupunki.
Kaupungissa oli monia vaikuttavia rakennuksia, kuten amfiteatteri, -
kaksi hippodromia, kylpylöitä, toreja, Rooma-jumalattaren temppeli, -
vesijärjestelmä ja kolme akveduktia, kaksi maan päällä ja yksi alla.
Kesareasta teki merkittävän se, että se oli tärkeä portti itään.
Se oli satamakaupunki, joka liitti Juudean provinssin Roomaan.
Siksi se oli roomalaisten maaherrojen kaupunki.
Siellä sijaitsi myös Rooman armeijan osaston päämaja.
Kuningas Herodeksen ajan jälkeen, kun Juudeasta tuli Rooman provinssi,-
Juudeaa hallitsivat Rooman lähettämät maaherrat.
Heistä yksi oli Pontius Pilatus, -
sama, joka tuomitsi Jeesuksen ristinkuolemaan.
Tänään voi käydä paikalla, jossa Pontus Pilatuksen talo sijaitsi, -
ja nähdä osoitekiven, jossa lukee: "Tämä on Pontus Pilatuksen talo."
Kesarea oli alkuseurakunnan erään merkkitapahtuman näyttämö: -
ensimmäisen pakanakristityn, Korneliuksen, kaste.
Luetaan Ap. t. 10:1―2: "Ja Kesareassa oli mies, nimeltä Kornelius, -
sadanpäämies niin kutsutussa italialaisessa sotaväenosastossa.
Hän oli hurskas ja Jumalaa pelkääväinen, -
niinkuin koko hänen perhekuntansakin, -
ja antoi paljon almuja kansalle ja rukoili alati Jumalaa."
Kornelius oli roomalaisen sotaväenosaston päällikköjä.
Hänen talonsa sijaitsi varmasti Kesarean ylimystöalueella -
lähellä hippodromia ja teatteria, samalla alueella, -
joissa Herodeksen ja Pontius Pilatuksen talot sijaitsivat.
Ap. t. 10:3―6: "Hän näki selvästi näyssä, -
noin yhdeksännellä hetkellä päivästä, Jumalan enkelin, -
joka tuli sisään hänen tykönsä ja sanoi hänelle: 'Kornelius!'
Tämä loi katseensa häneen ja sanoi peljästyneenä: 'Mikä on, Herra?'
Enkeli sanoi hänelle: 'Sinun rukouksesi ja almusi -
ovat tulleet muistoon Jumalan edessä. Niin lähetä nyt miehiä Joppeen -
noutamaan eräs Simon, jota myös Pietariksi kutsutaan;
hän majailee nahkuri Simonin luona, jonka talo on meren rannalla.'"
Kuvitellaanpa hetkeä, jolloin Kornelius näki näyn -
ja enkeli kehotti häntä noutamaan Pietarin, Jeesuksen opetuslapsen, -
Juudean tärkeimpään kaupunkiin Jerusalemin jälkeen -
ja provinssin tärkeimpään pakanakaupunkiin.
Ap. t. 10:29―33:ssa kerrotaan, kuinka Pietari tuli Korneliuksen taloon,
vaikka hän tiesi, ettei hänen pitäisi seurustella pakanoiden kanssa.
J. 29: "'Ja nyt minä kysyn: mitä varten te olette minut noutaneet?'
Ja Kornelius sanoi: "Neljä päivää sitten, juuri tähän aikaan päivästä, -
minä kotonani rukoilin tällä yhdeksännellä hetkellä, -
ja katso, edessäni seisoi mies loistavissa vaatteissa ja sanoi: -
'Kornelius, sinun rukouksesi on kuultu,
ja sinun almusi ovat tulleet muistoon Jumalan edessä.
Niin lähetä nyt Joppeen ja kutsu tykösi Simon, jota myös Pietariksi kutsutaan;
hän majailee nahkuri Simonin talossa meren rannalla.'
Sentähden minä lähetin heti sinulle sanan, ja sinä teit hyvin, kun tulit.
Nyt olemme siis tässä kaikki Jumalan edessä, kuullaksemme kaiken, -
mitä Herra on käskenyt sinun puhua."
Kuvittelepa hetkeä, jolloin Pietari ja nahkuri Simon -
seisovat sadanpäämies Korneliuksen edessä täpötäydessä huoneessa -
ihmisten odottaessa innokkaasti Jumalan Sanaa.
Ap. t. 10:34―46: "Niin Pietari avasi suunsa ja sanoi: -
'Nyt minä totisesti käsitän, ettei Jumala katso henkilöön, -
vaan että jokaisessa kansassa se, joka häntä pelkää -
ja tekee vanhurskautta, on hänelle otollinen.
Ja hän käski meidän saarnata kansalle ja todistaa, että hän on se, -
jonka Jumala on asettanut elävien ja kuolleitten tuomariksi.
Hänestä kaikki profeetat todistavat, että jokainen, joka uskoo häneen, -
saa synnit anteeksi hänen nimensä kautta.'
Kun Pietari vielä näitä puhui, -
tuli Pyhä Henki kaikkien päälle, jotka puheen kuulivat.
Ja kaikki ne uskovaiset, jotka olivat ympärileikatut -
ja olivat tulleet Pietarin mukana, -
hämmästyivät sitä, että Pyhän Hengen lahja vuodatettiin pakanoihinkin, -
sillä he kuulivat heidän puhuvan kielillä ja ylistävän Jumalaa."
Kesareassa vierailija voi käydä Pontius Pilatuksen talossa.
Voi kuvitella, miten aivan taloa vastapäätä Paavali oli vangittuna -
odottamassa, että hänet lähetetään Roomaan ristiinnaulittavaksi.
Voi käydä hippodromilla ja teatterissa ja kuvitella kaupungin vaurauden, -
vaunukilpailut, gladiaattoritaistelut ja kristittyjen taistelut petoja vastaan.
Voi nähdä itsensä Korneliuksen talossa kuulemassa Pietarin sanoja -
ja todistamassa Korneliuksen historiallista kastetta -
ja ensimmäisten kansojen kristittyjen tulemista Herran perheväkeen.
Vain Israelissa Raamattu herää eloon.
LISÄTIETOA ISRAEL-MATKOISTA: WWW.GOISRAEL.COM.
EIN GEDI (RAAMATUN EEN-GEDI)
Shalom! Tervetuloa seuraamaan Raamattu herää eloon -ohjelmaa.
Tutkimme Raamatun kertomuksia ja tapahtumapaikkoja Israelissa.
ISRAELIN MATKAILUMINISTERIÖ ESITTÄÄ
Olen Omer Eshel, Israelin matkailu- ministeriön Pyhän maan asiantuntija.
Vastuualueitani ovat Pohjois- ja Etelä Amerikka.
Seuraavaksi tutustumme Daavidin ja Saulin kohtaamiseen Ein Gedissä.
Siellä Saul ymmärsi, että hänen kuninkuutensa otetaan häneltä pois -
ja annetaan Daavidille.
Ein Gedi on kaunis keidas, Juudean erämaan suurimpia keitaita.
Se sijaitsee 1,5 tunnin ajomatkan päässä Jerusalemista kaakkoon.
Se tunnetaan myös Israelin kauneimpina paikkoina -
ja koko idän kauneimpina paikkoina.
Kuningatar Kleopatra kutsui sitä "taivaaksi maan päällä".
1. Sam. 23:9: "Kun Daavid sai tietää, että Saul hankki hänelle tuhoa, -
sanoi hän pappi Ebjatarille: 'Tuo tänne kasukka'.
Ja Daavid sanoi: 'Herra, Israelin Jumala! Sinun palvelijasi on kuullut, -
että Saul aikoo tulla Kegilaan hävit- tämään kaupungin minun tähteni.'
Niin Daavid nousi miehinensä, joita oli noin kuusisataa miestä, -
ja he lähtivät Kegilasta ja kuljeskelivat paikasta toiseen. Mutta -
kun Saulille kerrottiin, että Daavid oli päässyt pakoon Kegilasta [...]
Mutta Daavid lähti sieltä ja oleskeli Een-Gedin vuorten huipuilla."
Kegila sijaitsee Hebronvuorten itälaidalla.
Vuoret ovat lähellä Ein Gediä, mutta tie sinne on vaikeakulkuinen.
Daavid siis pakeni kotoaan pääkaupungista Hebronista -
Ein Gedin linnoitukseen.
Se ei ollut kaukana, mutta sinne oli vaikea päästä.
Englanninkielisessä Raamatussa puhutaan Ein Gedin linnoituksesta.
Se tuo mieleemme linnan, mutta Ein Gedi on itse asiassa keidas -
ja kanjoni. Linnoituksesta puhuessaan
Raamattu viittaa keitaan luonnolliseen pinnanmuodostukseen.
Molemmin puolin oli kallioita, joissa oli luolia. Sinne ihmiset pakenivat.
Vettä on riittämiin. Keitaassa oli vesiputouksia.
Ruoasta ei ollut pulaa. Eläimiä tuli keitaalle juomaan ja laiduntamaan.
Hepreaksi "Ein Gedi" tarkoittaa: "Vuohien lähde" tai "Kauriin lähde".
Jatketaan 1. Sam. 24:1:stä: -
"Ja kun Saul palasi ajamasta filistealaisia takaa, -
ilmoitettiin hänelle: 'Katso, Daavid on Een-Gedin erämaassa'.
Niin Saul otti kolmetuhatta valiomiestä koko Israelista -
ja meni etsimään Daavidia ja hänen miehiään Kauriskallioiden itäpuolelta."
Daavidin ja Saulin kohtaaminen luolassa -
on Raamatun vaikuttavimpia hetkiä.
1. Sam. 24:8: "Senjälkeen Daavid myös nousi, lähti luolasta -
ja huusi Saulin jälkeen: 'Minun herrani, kuningas!'
Kun Saul katsahti taaksensa, -
kumartui Daavid kasvoilleen maahan ja osoitti kunnioitusta.
Ja Daavid sanoi Saulille: 'Miksi sinä kuuntelet ihmisten puhetta, -
jotka sanovat: 'Daavid hankkii sinulle onnettomuutta'?
Katso, näethän nyt omin silmin, -
kuinka Herra tänä päivänä antoi sinut minun käsiini luolassa, -
mutta minä säästin sinut, vaikka minua neuvottiin tappamaan sinut; -
sillä minä ajattelin: 'Minä en satuta kättäni herraani; -
sillä hän on Herran voideltu'. Herra tuomitkoon meidän välillämme, -
minun ja sinun, ja Herra kostakoon sinulle minun puolestani [...]
Kun Daavid oli päättänyt tämän puheensa Saulille, sanoi Saul: -
'Eikö se ole sinun äänesi, poikani Daavid?'
Ja Saul korotti äänensä ja itki. Ja hän sanoi Daavidille: -
"Sinä olet minua vanhurskaampi, sillä sinä olet tehnyt minulle hyvää, -
vaikka minä olen tehnyt sinulle pahaa. Sinä olet tänä päivänä osoittanut -
hyvyyttäsi minua kohtaan, kun et tappanut minua, -
vaikka Herra oli antanut minut sinun käsiisi. Ja katso, nyt minä tiedän, -
että sinä tulet kuninkaaksi -
ja että Israelin kuninkuus on pysyvä sinun kädessäsi.'"
1. Sam. 24 selittää, miten kuninkuus otettiin pois Saulilta ja tämän pojilta-
ja annettiin Daavidille ja Daavidin suvulle, jotta tämä hallitsisi Israelia.
Hämmästyttävintä on, ettei Ein Gedin pinnanmuodostus ole muuttunut -
3 000 vuoteen. Siellä voi yhä nähdä samoja nubianvuorikauriita, -
jotka Israelin valtio pelasti sukupuuton partaalta 1900-luvulla.
Voi käydä luolassa ja kokea sen dramaattisen hetken, -
jolloin Saul itki Daavidin edessä, kumarsi ja sanoi hänelle: -
"Sinusta tulee seuraava kuningas." Vain Israelissa Raamattu herää eloon.
LISÄTIETOJA ISRAEL-MATKOISTA: WWW.GOISRAEL.COM.
Suomennos: Marianne Tenetz